The Sun Will Shine Again - Alexandra ​ແລະ​ແຊມ ອິນທະຣະພິທັກ 
ມີແຟນລາຍການຈາກການາດາ ຂຽນຂໍ້ຄວາມຝາກໄວ້ ວ່າມັກນ້ຳສຽງຂອງສິນລະປິນທ່ານນີ້​ໍ ໄກສີ ວັງ​ເວີນ​ໂຂງ, ສະບັບນີ້ ເປັນເພງຫວານ “​ໃຜ​ມີ​ໃຈ​ຮັກ​ແທ້” ທີ່​ເປັນ​ບົດ​ປະພັນ ຂອງ​ອາຈານ ສ. ​ແສງ​ສິຣິວັນ.
ສະບາຍດີທຸກໆທ່ານ ວັນນະສອນດີໃຈທີ່ໄດ້ກັບມາຈັດເພງໃຫ້ແຟນ ລາຍການສຽງເພງຈາກ ແດນໄກຂອງ VOA ໃນທຸກທຄ່ຳຄືນຂອງ ວັນອາທິດ ພໍໄດ້ຈັດເພງຂອງ ອອກໄປໃນອາທິດ ແລ້ວນີ້ ກໍໄດ້ມີແຟນລາຍການ ທ່ານສຸຣິຍາ ຈາກການາດາ ໄດ້ຂຽນ ຂໍ້ຄວາມໄວ້ໃນ facebook ວ່າ ມັກຮັກ ໃນນ້ຳສຽງຂອງສິນລະປິນ ຄົນນີ້ ເພາະສະນັ້ນ ວັນນະສອນຈຶ່ງຂໍຈັດມອບໃຫ້ທ່ານ ສຸຣິຍາ ທີ່ຄອຍສົ່ງຄວາມຮູ້ສຶກທີ່ດີແລະເປັນກຳລັງໃຈໃຫ້ສະເໝີມາ ແລະທີ່ ສຳຄັນໄປ ກວ່ານັ້ນ ກໍຫວັງຢ່າງຍິ່ງວ່າ ທ່ານສຸຣິຍາຈະໄດ້ແຕ່ງກອນມ່ວນໆ ໃຫ້ທາງ VOA ອີກ ເພື່ອຈະໄດ້ສົ່ງຄວາມສຸກໃຫ້ທຸກໆຄົນລາວ ໃນທົ່ວໂລກ ເອົາໄປຟັງເພງຊຶ້ງໆນຳກັນເລີຍ ຂອງ ໃນບົດເພງ ທີ່ເປັນບົດປະພັນ ຂອງອາຈານ ສ ແສງສິຣິວັນ… ສ່ວນຂໍ້ຄວາມຂອງນ້ອງສໍລະສິນ ທີ່ຂຽນເຂົ້າມາທາງ facebook ເຊັ່ນກັນນັ້ນ ກໍໄດ້ຂຽນ ບອກມາວ່າ ຢາກຕິດຕາມ ຢາກຮັບຟັງ ລາຍການ VOA ວ່າຊັ້ນ ເພາະສະນັ້ນ ເອື້ອຍ ວັນນະສອນ ຈຶ່ງຂໍຂອບໃຈ ແລະຂໍຈັດເພງ  ນີ້ ມອບໃຫ້ນ້ອງສໍລະສິນ ເປັນເພງທີ່ຂັບຮ້ອງໂດຍສິນລະປິນຄົນເກັ່ງຈາກ ສປປ ລາວ  ແລະ ທີ່ຮ້ອງເປັນພາສາອັງກິດ ທີ່ມີຄວາມໝາຍດີ ທີ່ຄອຍເປັນກຳລັງໃຈ ແບບວ່າໃຫ້ກ້າວເດີນໄປຂ້າງໜ້າ ເທື່ອລະກ້າວ ໃນແຕ່ລະມື້ ເພາະວ່າພະອາທິດຈະກັບຄືນມາປະກາຍແສງອີກຄັ້ງ ສ່ວນເພງສຸດທ້າຍນີ້ ຂໍມອບໃຫ້ນ້ອງ ທິບພະສອນ ຫຼວງອາໄພ ຈາກນະຄອນຫຼວງວຽງຈັນ ທີ່ຂຽນເຂົ້າມາທາງ facebook ວ່າ ຕິດຕາມຟັງ VOA ຢູ່ສະເໝີມາວ່າຊັ້ນ ຈຶ່ງຂໍມອບເພງແນວສະບາຍໆ ຂອງນ້ອງກະຕ່າຍ ຂຸນຄຳ ທີ່ຮ້ອງກັບ ແພ ໃນບົດເພງ “ຕະຫຼອດໄປ” ໃຫ້ນ້ອງທິບພະສອນ ໄດ້ຟັງ ແລະໃຫ້ຂຽນຂໍ້ຄວາມເຂົ້າມາຫາທາງເຮົາອີກ ຂໍໃຫ້ທຸກໆທ່ານ ນອນຫຼັບຝັນຫວານ ແລະພົບກັນໃໝ່ໃນສັບປະດາໜ້າ